f5ec075ac79e567214f1ce703564574c
Τι είναι το φυσικό αέριο;
sovatzoglou.gr
2021.10
Το φυσικό αέριο είναι ένα απόλυτα φυσικό προϊόν που αντλείται από υπόγεια κοιτάσματα της γης και περιέχει μεθάνιο και άλλους υδρογονάνθρακες. Μετά την άντλησή του, υποβάλλεται σε ειδική επεξεργασία, ώστε να περιέχει περισσότερο από 85% μεθάνιο.


Το φυσικό αέριο είναι ελαφρύτερο από τον αέρα και αν απελευθερωθεί στην ατμόσφαιρα διαχέεται και απομακρύνεται άμεσα.



a6f47b987f0d563f9c51a4bcb89f6d7a
Ποιες είναι οι εφαρμογές του;
sovatzoglou.gr
2021.10
Το φυσικό αέριο αντικαθιστά το πετρέλαιο θέρμανσης και κίνησης, το υγραέριο, την ηλεκτρική ενέργεια και το μαζούτ. Η χρήση του γίνεται σε τεχνολογικά προηγμένες συσκευές οικιακής και επαγγελματικής χρήσης ή σε προηγμένο βιομηχανικό εξοπλισμό.


Το φυσικό αέριο καλύπτει ένα ευρύ πεδίο εφαρμογών, όπως:


* Κεντρική ή αυτόνομη θέρμανση
* Μαγείρεμα και ψήσιμο
* Παραγωγή ζεστού νερού
* Παραγωγή ατμού
* Ξήρανση
* Βιομηχανικές Εφαρμογές
* Κλιματισμός (Ψύξη – Θέρμανση)
* Συμπαραγωγή Ηλεκτρισμού Θερμότητας



194286bc679e71a9b86f1e3e0234a2a1
Ποιοι και πόσοι χρησιμοποιούν σήμερα φυσικό αέριο στην Αττική
sovatzoglou.gr
2021.10
* Περισσότερα από 345.000 νοικοκυριά
* Περισσότεροι από 6.000 επαγγελματίες
* Περισσότερα από 1.300 σχολικά και δημοτικά κτίρια
* Πάνω από 200 Μεγάλοι Εμπορικοί και Βιομηχανικοί Πελάτες, όπως Ξενοδοχεία, Νοσοκομεία, Υπουργεία & ∆ημόσια κτήρια, Κολυμβητήρια & Αθλητικές εγκαταστάσεις, Βιομηχανίες



6625617b8b6953c6dcc66bf3a9c8524c
Το φυσικό αέριο είναι οικονομικό;
sovatzoglou.gr
2021.10
Το φυσικό αέριο αποτελεί διαχρονικά την πιο οικονομική επιλογή και την καλύτερη ενεργειακή επένδυση σε βάθος χρόνου τόσο για τον οικιακό όσο και για τον επαγγελματικό τομέα, προσφέροντας ασύγκριτη εξοικονόμηση σε σχέση με τα καύσιμα που αντικαθιστά.


Η εξοικονόμηση στη θέρμανση ξεπερνά το 35% σε σχέση με το πετρέλαιο θέρμανσης, ενώ για το ζεστό νερό χρήσης ξεπερνά το 60% σε σχέση με το ηλεκτρικό ρεύμα.



167b32ec7182d5959a02c44d8ce6dbaa
Ποια άλλα πλεονεκτήματα μου εξασφαλίζει;
sovatzoglou.gr
2021.10
**Αποτελεσματική θέρμανση:**Άφθονη και γλυκιά ζέστη όλη την ημέρα σε όλο το σπίτι, μέσα από το κύκλωμα των καλοριφέρ, που απολαμβάνει όλη η οικογένεια.


**Ευκολία και άνεση:**  

Η λειτουργία των συσκευών φυσικού αερίου είναι απλή και εύκολη (πχ. παροχή ζεστού νερού στη στιγμή, εύκολο, γρήγορο και νόστιμα μαγείρεμα).


**Έλεγχος κατανάλωσης, ακρίβεια μέτρησης:**  

Γνωρίζετε ανά πάσα στιγμή και με απόλυτη ακρίβεια τι έχετε καταναλώσει με βάση τις ενδείξεις του μετρητή φυσικού αερίου.


**Εξασφαλισμένη ποιότητα:**  

Είστε σίγουροι για την ποιότητα και την καθαρότητα του καυσίμου που  έχετε αγοράσει.


**Άμεση διαθεσιμότητα:**  

Το φυσικό αέριο είναι διαθέσιμο κάθε στιγμή μέσα από το εγκαταστημένο δίκτυο. Ξεγνοιάζετε οριστικά από το άγχος της προμήθειας, ενώ απαλλάσσεστε από τις δυσάρεστες οσμές και τα υπολείμματα του πετρελαίου.


**Μειωμένο κόστος συντήρησης συσκευών:**  

Η καθαρή καύση του φυσικού αερίου εξασφαλίζει μειωμένο κόστος συντήρησης και μεγαλύτερη διάρκεια ζωής των συσκευών.



dd2000bee518b8689c3333da453d029a
Το φυσικό αέριο είναι φιλικό προς το περιβάλλον
sovatzoglou.gr
2021.10
Το φυσικό αέριο είναι το πιο καθαρό και λιγότερο ρυπογόνο καύσιμο και η χρήση του συμβάλλει σημαντικά στη μείωση του φαινομένου του θερμοκηπίου. ∆εν περιέχει ενώσεις του θείου που ρυπαίνουν το περιβάλλον και προκαλούν το  φαινόμενο της όξινης βροχής.


Το φυσικό αέριο δεν είναι τοξικό. Αν η καύση του γίνεται κανονικά παράγονται μόνο διοξείδιο του άνθρακα και υδρατμοί, καθώς και άζωτο. Μόνο στην περίπτωση που η καύση του είναι ατελής δύναται  να παραχθεί μονοξείδιο του άνθρακα, όπως συμβαίνει και στην καύση του πετρελαίου θέρμανσης, που είναι τοξικό.



0b2feb187f9ead0cbaf3724697c6d54e
Το φυσικό αέριο είναι ασφαλές
sovatzoglou.gr
2021.10
Το φυσικό αέριο δεν περιέχει τοξικές ουσίες. Σε φυσική μορφή είναι άχρωμο και άοσμο. Η οσμή του προσδίδεται στο στάδιο της διανομής, ώστε να μπορεί κανείς με την παραμικρή διαφυγή να αντιληφθεί την παρουσία του.


Η εγκατάσταση του φυσικού αερίου στο σπίτι πραγματοποιείται γρήγορα και εύκολα, σύμφωνα με τις ισχύουσες διατάξεις, από κατάλληλα καταρτισμένο προσωπικό που κατέχει την οριζόμενη από τον Νόμο άδεια.


Η ορθή χρήση του φυσικού αερίου προσφέρει τη μέγιστη δυνατή εγγύηση ασφαλείας. Αρκεί να πληρούνται οι προϋποθέσεις και να τηρούνται οι κανόνες.


Η εσωτερική εγκατάσταση φυσικού αερίου απαρτίζεται από το σύνολο των σωλήνων, εξαρτημάτων, οργάνων και συσκευών (κουζίνα, καυστήρας, λέβητας, κτλ) που βρίσκονται μετά το μετρητή, από τα ανοίγματα αερισμού των χώρων, όπου είναι εγκατεστημένες οι συσκευές αερίου, μέχρι και την έξοδο της εγκατάστασης απαγωγής καυσαερίων.


Για την απόλυτη ασφάλεια των εγκαταστάσεων του φυσικού αερίου έχουν θεσπισθεί και τηρούνται αυστηρά κριτήρια υλοποίησης.


Τα κριτήρια αυτά περιέχονται στο Τεχνικό Κανονισμό Εγκαταστάσεων Φυσικού Αερίου με πίεση λειτουργίας έως και 500 mbar, Υπουργική Απόφαση Δ3/Α/οικ 6598, Φ.Ε.Κ. 976, Τεύχος Β / 28-03-12


Οι συσκευές αερίου υπάγονται στο πεδίο εφαρμογής της Ευρωπαϊκής Οδηγίας περί Συσκευών Αερίου (2009/142/ΕΚ) και επάνω στη συσκευή φέρουν τη σήμανση ce (συνιστώντας εγγύηση ότι οι συσκευές πληρούν τα πρότυπα ασφαλείας) και να είναι κατάλληλες για τη χώρα προορισμού (gr).


